Barnaheill , Save the Children og rithöfundar víða um heim hafa tekið höndum saman og hvetja til aðgerða til að tryggja öllum börnum skólagöngu fyrir árið 2015 , eins og eitt af þúsaldarmarkmiðum SÞ gerir ráð fyrir . Rithöfundarnir hafa skrifað undir bréf til leiðtoga ríkja heims og Ban-Ki Moon , framkvæmdastjóra Sameinuðu þjóðanna , Barnaheill , Save the Children og rithöfundar víða um heim hafa tekið höndum saman og hvetja til aðgerða til að tryggja öllum börnum skólagöngu fyrir árið 2015 , eins og eitt af þúsaldarmarkmiðum SÞ gerir ráð fyrir . Rithöfundarnir hafa skrifað undir bréf til leiðtoga ríkja heims og Ban-Ki Moon , framkvæmdastjóra Sameinuðu þjóðanna , um að herða róðurinn í baráttu gegn ólæsi og skorti á menntun . Pétur Gunnarsson , rithöfundur , afhenti Ingibjörgu Sólrúnu Gísladóttur áskorunina með undirskrift 45 íslenskra rithöfunda , en utanríkisráðherra og forsætiráðherra sækja Allsherjarþing Sameinuðu þjóðanna síðar í mánuðinum þar sem þúsaldarmarkmiðin verða til umræðu . „ Ef það er eitthvað sem við Íslendingar getum miðlað heiminum þá er það vitneskjan um mikilvægi læsis . " Sagði Pétur við afhendingu undirskriftarlistans . Alls hafa 250 rithöfundar um allan hnöttinn skrifað undir áskorunina til Sameinuðu þjóðanna „ Nú eru aðeins sjö ár til stefnu til að ná þúsaldarmarkmiði SÞ , um að öll börn í heiminum njóti sömu tækifæra til grunnmenntunar . Enn eru 72 milljónir barna þó utan skólakerfis , og 37 milljónir þeirra búa í löndum þar sem átök ríkja eða hafa ríkt . Þó í stríðshrjáðum löndum búi helmingur þeirra barna sem eru án skólagöngu fer ekki nema 20% af menntunarframlagi ríku þjóðanna til barna í þeim löndum . Börn í stríðshrjáðum löndum eru þannig skilin eftir með litla von um að brjótast úr vítahring fátæktar og átaka . " Segir Petrína Ásgeirsdóttir , framkvæmdastjóri Barnaheilla , Save the Children á Íslandi . Bætum framtíð barna Samtímis því að hvetja leiðtoga ríkja heims um að bæta menntun barna , vinna alþjóðasamtök Barnaheilla , Save the Children , að því að bæta framtíð meira en átta milljón barna ( e. Rewrite the future ) í 20 stríðshrjáðum löndum fyrir árið 2010 með gæðamenntun . Þetta gera samtökin með því að byggja skóla , þjálfa kennara , búa til námsgögn og virkja stjórnvöld , börn , foreldra og nærsamfélag þeirra . Barnaheill á Íslandi styðja verkefni í Afganistan , Kambódíu og Norður-Úganda og hefur Utanríkisráðuneytið veitt samtökunum styrki til menntunar barna í Afganistan og Norður-Úganda . Á síðasta ári styrkti Utanríkisráðuneytið útgáfu kennslubóka fyrir afgönsk börn . „ Við erum afar ánægð með stuðning Utanríkisráðuneytisins . Styrkurinn gerði Barnaheillum , Save the Children kleift að láta skrifa og prenta ba